NARIADENIE KOMISIE (ES) č. 1053/2005
z 5. júla 2005,
ustanovujúce podmienky, za ktorých možno vyhovieť žiadostiam o dovozné povolenie predloženým v zmysle nariadenia (ES) č. 1081/1999 týkajúceho sa dovozu býkov kráv a jalovíc niektorých alpských a horských plemien
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
so zreteľom na nariadenie Komisie (ES) č. 1081/1999 26. mája 1999, ustanovujúce otvorenie a spôsob riadenia colných dovozných kvót pre nejatočné býky, kravy a jalovice niektorých alpských a horských plemien, zrušujúce nariadenie (ES) č. 1012/98 a pozmeňujúce a doplňujúce nariadenie (ES) č. 1143/98 (2), a najmä na jeho článok 5,
keďže:
(1)
Článok 2 ods. 2 nariadenia (ES) č. 1081/1999 ustanovuje, že množstvá vyhradené pre takzvaných tradičných dovozcov v rámci dvoch colných kvót sa priraďujú primerane podľa dovozov uskutočnených v období od 1. júla 2002 do 30. júna 2005.
(2)
V prípade hospodárskych činiteľov uvedených v článku 2 ods. 3 uvedeného nariadenia sa rozdelenie dostupných množstiev v rámci dvoch colných kvót v ich prospech vykonáva v pomere k žiadaným množstvám. Keďže žiadané množstvá v zmysle článku 2 ods. 1 písm. b) nariadenia (ES) č. 1081/1999, s číslom objednávky 09.0003, presahujú dostupné množstvá, je potrebné stanoviť jednotný percentuálny podiel na zníženie tohto množstva,
PRIJALA TOTO NARIADENIE:
Článok 1
1. Každej žiadosti o dovozné povolenie podanej v zmysle ustanovení nariadenia (ES) č. 1081/1999 pre číslo objednávky 09.0001 sa vyhovie v rozsahu nasledujúcich množstiev:
a)
100 % dovezených množstiev v zmysle článku 2 ods. 1 písm. a) nariadenia (ES) č. 1081/1999;
b)
100 % žiadaných množstiev v zmysle článku 2 ods. 1 písm. b) nariadenia (ES) č. 1081/1999.
2. Každej žiadosti o dovozné povolenie podanej v zmysle ustanovení nariadenia (ES) č. 1081/1999 pre číslo objednávky 09.0003 sa vyhovie v rozsahu nasledujúcich množstiev:
a)
100 % dovezených množstiev v zmysle článku 2 ods. 1 písm. a) nariadenia (ES) č. 1081/1999;
b)
42,253521 % žiadaných množstiev v zmysle článku 2 ods. 1 písm. b) nariadenia (ES) č. 1081/1999.
Článok 2
Toto nariadenie nadobúda účinnosť 6. júla 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. júla 2005